kardosdrur/scandi-wiki huggingface dataset:
Wolfgang Hottenrott

Wolfgang Hottenrott (født 13. juni 1940 i Hannover) er en vesttysk tidligere roer og olympisk guldvinder.

Hottenrott roede først toer uden styrmand sammen med Michael Schwan, og de blev vesttyske mestre og vandt EM-sølv i 1964. Ved OL 1964 i Tokyo stillede de op for det fællestyske hold og vandt først deres indledende heat. I finalen var canadierne hurtigst og vandt foran de nederlandske europamestre, mens Hottenrott og Schwan et stykke efter de to første vandt en sikker bronzemedalje.

Året efter vandt de igen det vesttyske mesterskab i toer uden styrmand og var med til at vinde i firer med styrmand. I 1967 var Hottenrott igen med til at vinde to vesttyske mesterskaber, henholdsvis i firer uden styrmand og otter.

Ved OL 1968 i Mexico City stillede han op for Vesttyskland i otteren, der var blandt favoritterne efter at have vundet EM de seneste fire gange (med lidt skiftende besætninger). De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Hottenrott Horst Meyer, Dirk Schreyer, Rüdiger Henning, Egbert Hirschfelder, Lutz Ulbricht, Jörg Siebert, Roland Böse (i finalen erstattet af Niko Ott) og styrmand Gunther Tiersch. For guldmedaljen blev otteren udnævnt som årets vesttyske hold.

Hottenrott blev indforskrevet til den vesttyske otter igen til OL 1972 på hjemmebane i München. Men efter de gyldne 1960'ere måtte nøjes med en femteplads ved disse lege. 

Efter sin aktive karriere overtog Hottenrott sin fars badeværelsesudstyrsforretning.

OL-medaljer 
 1968:  Guld i otter
 1964:  Bronze i toer uden styrmand

Referencer

Eksterne henvisninger 

Roere fra Tyskland
Personer fra Hannover
Deltagere for Tyskland ved sommer-OL 1964
Deltagere for Vesttyskland ved sommer-OL 1968
Deltagere for Vesttyskland ved sommer-OL 1972
Olympiske mestre fra Vesttyskland
Olympiske bronzemedaljevindere fra Tyskland
Veli Lehtelä

Veli Lehtelä (født 6. september 1935 i Sääksmäki, Finland, død 3. juni 2020) var en finsk roer og dobbelt olympisk medaljevinder.

Lehtelä vandt, som del af den finske firer med styrmand, bronze ved OL 1956 i Melbourne. Fire år senere, ved OL 1960 i Rom, vandt han bronze i toer uden styrmand, som makker til Toimi Pitkänen. Parret deltog også ved OL 1964 i Tokyo, hvor den finske båd kom ind på femtepladsen.

Lehtelä vandt desuden to EM-guldmedaljer, en i firer med styrmand i 1956 og en i toer uden styrmand i 1958.

OL-medaljer 
 1956:  Bronze i firer med styrmand
 1960:  Bronze i toer uden styrmand

Referencer

Eksterne henvisninger 

Roere fra Finland
Toimi Pitkänen

Toimi Johannes Pitkänen (23. maj 1928 - 17. september 2016) var en finsk roer og dobbelt olympisk medaljevinder.

Pitkänen vandt, som del af den finske firer med styrmand, bronze ved OL 1956 i Melbourne. Fire år senere, ved OL 1960 i Rom, vandt han bronze i toer uden styrmand, som makker til Veli Lehtelä. Han deltog også ved både OL 1952 i Helsinki og OL 1964 i Tokyo.

Pitkänen vandt desuden to EM-guldmedaljer, en i firer med styrmand i 1956 og en i toer uden styrmand i 1958.

OL-medaljer 
 1956:  Bronze i firer med styrmand
 1960:  Bronze i toer uden styrmand

Referencer

Eksterne henvisninger 

Roere fra Finland
Kurt Schmid

Kurt Schmid (født 11. februar 1932 i Baar, Schweiz, død 2. december 2000) var en schweizisk roer, søn af Karl Schmid.

Schmid vandt ved OL 1952 i Helsinki bronze i toer uden styrmand, som makker til Hans Kalt. Han deltog også ved OL 1960 i Rom, hvor han som del af den schweiziske firer uden styrmand blev nr. 6.

Schmid vandt desuden to EM-medaljer i toer uden styrmand, en guldmedalje i 1950 og en bronzemedalje i 1951, begge gange som makker til Hans Kalt.

OL-medaljer 
 1952:  Bronze i toer uden styrmand

Referencer

Eksterne henvisninger 

Roere fra Schweiz
Felice Fanetti

Felice Fanetti (født 20. februar 1914 i Cremona, død 25. april 1974) var en italiensk roer.

Fanetti begyndte at ro i 1932 i klubben Canottieri Leonida Bissolati, hvor han roede firer uden styrmand og toer med styrmand. I 1939 skiftede han til Canottieri Baldesio sammen med Bruno Boni, og de vandt det italienske juniormesterskab i toer uden styrmand samme år, derpå seniormesterskabet i 1940 og 1941, hvorpå krigen satte rosporten i landet på pause. Efter krigen vandt Fanetti og Boni adskillige konkurrencer, herunder det italienske mesterskab i 1948 og 1949.

Boni og Fanetti deltog også i OL 1948 i London, og de blev nummer to i det indledende heat, vandt derpå opsamlingsheatet og semifinalen. I finalen måtte de dog se sig besejret af briterne Jack Wilson og Ran Laurie, der vandt guld, og de schweiziske brødre Hans og Josef Kalt, der fik sølv.

Boni og Fanetti vandt desuden EM-bronze i 1949 i Amsterdam.

OL-medaljer 
 1948:  Bronze i toer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Olympiske bronzemedaljevindere fra Italien
Bruno Boni

Bruno Boni (født 13. maj 1915 i Cremona, død 30. marts 2003) var en italiensk roer.

Boni begyndte at ro i 1932 i klubben Canottieri Leonida Bissolati, hvor han roede firer uden styrmand og toer med styrmand. I 1939 skiftede han til Canottieri Baldesio sammen med Felice Fanetti, og de vandt det italienske juniormesterskab i toer uden styrmand samme år, derpå seniormesterskabet i 1940 og 1941, hvorpå krigen satte rosporten i landet på pause. Efter krigen vandt Fanetti og Boni adskillige konkurrencer, herunder det italienske mesterskab i 1948 og 1949.

Boni og Fanetti deltog også i OL 1948 i London, og de blev nummer to i det indledende heat, vandt derpå opsamlingsheatet og semifinalen. I finalen måtte de dog se sig besejret af briterne Jack Wilson og Ran Laurie, der vandt guld, og de schweiziske brødre Hans og Josef Kalt, der fik sølv.

Boni og Fanetti vandt desuden EM-bronze i 1949 i Amsterdam.

OL-medaljer 
 1948:  Bronze i toer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1948
Olympiske bronzemedaljevindere fra Italien
Horacio Podestá

Horacio Podestá (26. juli 1911 - 15. juli 1999) var en argentinsk roer, født i Buenos Aires.

Podestá var en del af den argentinske toer uden styrmand, der vandt bronze ved OL 1936 i Berlin. Hans makker i båden var Julio Curatella. Argentinerne blev besejret af tyskerne Willi Eichhorn og Hugo Strauß, der vandt guld, mens danske Harry Larsen og Peter Richard Olsen fik sølv. Det var den eneste udgave af OL han deltog i.

OL-medaljer 
 1936:  Bronze i toer uden styrmand

Referencer

Eksterne henvisninger 

Roere fra Argentina
Personer fra Buenos Aires
Olympiske medaljevindere i roning 
Olympiske bronzemedaljevindere fra Argentina
Medaljevindere ved sommer-OL 1936
Julio Curatella

Julio Curatella (27. februar 1911 - 1995) var en argentinsk roer.

Curatella var en del af den argentinske toer uden styrmand, der vandt bronze ved OL 1936 i Berlin. Hans makker i båden var Horacio Podestá. Argentinerne blev besejret af tyskerne Willi Eichhorn og Hugo Strauß, der vandt guld, mens danske Harry Larsen og Peter Richard Olsen fik sølv. Tolv år senere var han med ved OL 1948 i London, hvor han stillede op i disciplinen firer uden styrmand.

OL-medaljer 
 1936:  Bronze i toer uden styrmand

Referencer

Eksterne henvisninger 

Roere fra Argentina.Olympiske medaljevindere i roning 
Olympiske bronzemedaljevindere fra Argentina
Medaljevindere ved sommer-OL 1936
Paul McDowell

Paul L. McDowell (17. januar 1905 - 14. august 1962) var en amerikansk roer fra Philadelphia.

McDowell var en del af den amerikanske toer uden styrmand, der vandt bronze ved OL 1928 i Amsterdam. Hans makker i båden var John Schmitt. Amerikanerne blev besejret af tyskerne Bruno Müller og Kurt Moeschter, der vandt guld, og af briterne Terence O'Brien og Robert Nisbet, der fik sølv. Det var den eneste udgave af OL han deltog i.

OL-medaljer 
 1928:  Bronze i toer uden styrmand

Referencer

Eksterne henvisninger 

Roere fra USA
Personer fra Philadelphia
John Schmitt

John Victor Schmitt (23. december 1901 - 13. juni 1991) var en amerikansk roer fra Philadelphia.

Schmitt var en del af den amerikanske toer uden styrmand, der vandt bronze ved OL 1928 i Amsterdam. Hans makker i båden var Paul McDowell. Amerikanerne blev besejret af tyskerne Bruno Müller og Kurt Moeschter, der vandt guld, og af briterne Terence O'Brien og Robert Nisbet, der fik sølv. Det var den eneste udgave af OL han deltog i.

OL-medaljer 
 1928:  Bronze i toer uden styrmand

Referencer

Eksterne henvisninger 

Roere fra USA
Personer fra Philadelphia
Joseph Buerger

Joseph "Joe" Buerger (19. september 1870 - 10. november 1951) var en amerikansk roer fra St. Louis.

Buerger var en del af den amerikanske toer uden styrmand, der vandt bronze ved OL 1904 i hans hjemby St. Louis. Hans makker i båden var John Joachim. Parret blev besejret af landsmændene Robert Farnan og Joseph Ryan, der fik guld, mens John Mulcahy og William Varley (også fra USA) fik sølv. Det var den eneste udgave af OL han deltog i.

OL-medaljer 
 1904:  Bronze i toer uden styrmand

Referencer

Eksterne henvisninger 

Roere fra USA
Personer fra St. Louis
John Joachim

John Louis Joachim (8. april 1874 - 21. oktober 1942) var en amerikansk roer.

Joachim var en del af den amerikanske toer uden styrmand, der vandt bronze ved OL 1904 i St. Louis. Hans makker i båden var Joseph Buerger. Parret blev besejret af landsmændene Robert Farnan og Joseph Ryan, der fik guld, mens John Mulcahy og William Varley (også fra USA) fik sølv. Det var den eneste udgave af OL han deltog i.

OL-medaljer 
 1904:  Bronze i toer uden styrmand

Referencer

Eksterne henvisninger 

Roere fra USA
Personer fra Ohio
Olympiske medaljevindere i roning
Olympiske bronzemedaljevindere fra USA
Medaljevindere ved sommer-OL 1904
Jonny Searle

Jonathan "Jonny" William C. Searle (MBE) (født 8. maj 1969 i Walton-on-Thames) er en engelsk tidligere roer og olympisk guldvinder.

Searle gjorde sig første gang bemærket på den internationale roscene, da han var med til at vinde sølv ved junior-VM i firer uden styrmand i 1986, et resultat der blev forbedret til guld året efter. Som senior roede han først otter og var i denne båd med til at vinde VM-bronze i 1989 og 1991.

I 1992 gik han sammen med sin lillebror Greg Searle og styrmanden Garry Herbert over til at ro toer med styrmand. De stillede op i denne bådtype ved OL 1992 i Barcelona, sidste gang denne disciplin var på OL-programmet. Briterne satte overraskende olympisk rekord i indledende heat, en bedrift de gentog i semifinalen. De italienske favoritter, Carmine og Giuseppe Abbagnale og Giuseppe Di Capua, der havde vundet OL-guld i 1984 og 1988, og de øvrige mandskaber kunne ikke følge med briterne, og det samme kom til at gælde i finalen, hvor italienerne ellers indledte med at tage en stor føring, men briterne roede sig op fra en tredjeplads og indhentede italienerne på med 25 rotag tilbage og sikrede sig guldet med et forspring på mere end et sekund, mens italienerne fik sølv og rumænerne Dimitrie Popescu, Neculai Țaga og Dumitru Răducanu sikrede sig bronze. 

Året efter blev trioen desuden verdensmester i samme disciplin, inden brødrene Searle satte sig i fireren uden styrmand, som de vandt VM-bronze i, en placering de forbedrede til sølv i 1995. 

Fireren uden styrmand stillede op ved OL 1996 i Atlanta med en besætning bestående af Rupert Obholzer, Tim Foster samt brødrene Searle. De vandt deres indledende heat og semifinale, inden de i finalen måtte se sig besejret af de forsvarende australske olympiske mestre, der genvandt guldet, og Frankrig, der blot var mindre end et halvt sekund foran briterne, der sikrede sig bronze.

Herefter fortsatte Searle-brødrene hver for sig. Jonny Searle roede blandt andet dobbeltfirer og igen firer uden styrmand, inden han gik over i firer med styrmand. Her vandt han som afslutning på sin karriere VM-sølv i 1999.

OL-medaljer 
 1992:  Guld i toer med styrmand
 1996:  Bronze i firer uden styrmand

Referencer

Eksterne henvisninger 

Roere fra Storbritannien
Personer tildelt Order of the British Empire
Deltagere for Storbritannien ved sommer-OL 1992
Deltagere for Storbritannien ved sommer-OL 1996
Olympiske mestre fra Storbritannien
Olympiske bronzemedaljevindere fra Storbritannien
Garry Herbert

Garry Gerard Paul Herbert (MBE) (født 3. oktober 1969 i London) er en engelsk tidligere roer og olympisk guldvinder.

Rokarriere 
Herbert var styrmand og var første gang med i en båd, der gjorde sig internationalt bemærket, da han var med i otteren, der vandt bronze ved U/23-VM i 1988, en præstation den britiske båd med Herbert gentog i 1990 samt ved senior-VM året efter. 

Han skiftede herefter til toer med styrmand og stillede op i denne bådtype ved OL 1992 i Barcelona, sidste gang denne disciplin var på OL-programmet. Hans makkere i båden var brødrene Greg og Jonny Searle, og briterne satte overraskende olympisk rekord i indledende heat, en bedrift de gentog i semifinalen. De italienske favoritter, Carmine og Giuseppe Abbagnale og Giuseppe Di Capua, der havde vundet guld i 1984 og 1988, og de øvrige mandskaber kunne ikke følge med briterne, og det samme kom til at gælde i finalen, hvor italienerne ellers indledte med at tage en stor føring, men briterne roede sig op fra en tredjeplads og indhentede italienerne på med 25 rotag tilbage og sikrede sig guldet med et forspring på mere end et sekund, mens italienerne fik sølv og rumænerne Dimitrie Popescu, Neculai Țaga og Dumitru Răducanu sikrede sig bronze. Billedet af en tårevædet Herbert foran de meget højere og storsmilende Searle-brødre på sejrsskamlen efter løbet blev ikonisk i britisk sport.

Året efter blev trioen desuden verdensmester i samme disciplin, inden Herbert vendte tilbage til otteren, dog uden helt samme succes. Han var således med i denne bådtype ved OL 1996 i Atlanta, hvor briterne blev nummer otte. Herefter indstillede Herbert sin rokarriere.

Videre karriere 
Herbert er uddannet jurist og har virket som advokat. Han er nu bankmand, tv-kommentator samt foredragsholder.

OL-medaljer 
 1992:  Guld i toer med styrmand

Referencer

Eksterne henvisninger 

Roere fra Storbritannien
Personer fra London
Personer tildelt Order of the British Empire
Deltagere for Storbritannien ved sommer-OL 1992
Deltagere for Storbritannien ved sommer-OL 1996
Olympiske mestre fra Storbritannien
Carmine Abbagnale

Carmine Abbagnale (født 5. januar 1962 i Pompei) er en italiensk tidligere roer og dobbelt olympisk guldvinder, bror til Agostino og Giuseppe Abbagnale.

Han var fra begyndelsen af 1980'erne til et stykke op i 1990'erne blandt verdens bedste i toer med styrmand. Han roede sammen med sin storebror Giuseppe Abbagnale og styrmanden Giuseppe Di Capua, og de blev verdensmestre første gang i 1981. De gentog præstationen i 1982, mens de vandt VM-bronze i 1983. Trioen vandt sikkert guld ved OL 1984 i Los Angeles, idet de i finalen var over fem sekunder foran den rumænske båd på andenpladsen og næsten syv sekunder foran USA på tredjepladsen.

Trioen blev verdensmestre igen i 1985, nummer to ved VM i 1986 samt verdensmestre igen i 1987. 
Derfor var de favoritter ved OL 1988 i Seoul, og de levede op til forventningerne ved at vinde alle deres tre starter. I finalen vandt de næsten to sekunder foran Østtyskland, der blev nummer to, mens Storbritannien sikrede sig bronze.

Med de næste tre verdensmesterskaber nåede de tre italienere op på syv VM-titler. De var derfor favoritter til at vinde deres tredje OL-guld i 1992 i Barcelona, og de vandt da også planmæssigt deres indledende heat og semifinale. I finalen lagde de stærkt ud og sikrede sig et stort forspring, men på de sidste 500 meter halede briterne ind på dem og endte med at vinde inden for de sidste 25 åretag, så de italienske favoritter måtte tage til takke med sølvmedaljerne, mens rumænerne vandt bronze.

Ved VM i 1993 vandt de sølv, hvorpå Di Capua stoppede som styrmand. Med Antonio Cirillo som ny styrmand sikrede Abbagnale-brødrene sig endnu en VM-sølvmedalje i 1994, inden Carmine Abbagnole tog et par sæsoner i den italienske otter og blandt andet deltog i endnu et OL i 1996 i Atlanta i denne bådtype, hvor det blev til sejr i B-finalen og dermed en samlet syvendeplads.

OL-medaljer 
 1984:  Guld i toer med styrmand
 1988:  Guld i toer med styrmand
 1992:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1984
Deltagere for Italien ved sommer-OL 1988
Deltagere for Italien ved sommer-OL 1992
Deltagere for Italien ved sommer-OL 1996
Olympiske medaljevindere i roning 
Olympiske mestre fra Italien
Olympiske sølvmedaljevindere fra Italien
Medaljevindere ved sommer-OL 1984
Medaljevindere ved sommer-OL 1988
Medaljevindere ved sommer-OL 1992
Giuseppe Abbagnale

Giuseppe Abbagnale (født 24. juli 1959 i Pompei) er en italiensk tidligere roer og dobbelt olympisk guldvinder, bror til Agostino og Carmine Abbagnale.

Abbagnale gjorde sig første gang opmærksom på den internationale roscene, da han sammen med Antonio Dell'aquila og styrmanden Giuseppe Di Capua blev nummer to ved U/23-VM i toer med styrmand i 1979. Denne besætning deltog ved OL 1980 i Moskva, hvor de efter tredjepladser i indledende heat og opsamlingsheatet kom i B-finalen, som de vandt og dermed blev samlet nummer syv. Fra 1981 var Dell'aquila udskiftet med Giuseppe Abbagnales lillebror, Carmine, og det blev begyndelsen til en særdeles succesfuld karriere for brødrene og Di Capua i toer med styrmand. De fulgte i første omgang op på U/23-sejren med at vinde senior-VM samme år, hvilket de gentog i 1982, mens det blev til VM-bronze i 1983.

Trioen vandt sikkert guld ved OL 1984 i Los Angeles, idet de i finalen var over fem sekunder foran den rumænske båd på andenpladsen og næsten syv sekunder foran USA på tredjepladsen.

De tre italienere blev verdensmestre igen i 1985, nummer to ved VM i 1986 samt verdensmestre igen i 1987. 
Derfor var de favoritter ved OL 1988 i Seoul, og de levede op til forventningerne ved at vinde alle deres tre starter. I finalen vandt de næsten to sekunder foran Østtyskland, der blev nummer to, mens Storbritannien sikrede sig bronze.

Med de næste tre verdensmesterskaber nåede de tre italienere op på syv VM-titler. De var derfor favoritter til at vinde deres tredje OL-guld i 1992 i Barcelona, og de vandt da også planmæssigt deres indledende heat og semifinale. I finalen lagde de stærkt ud og sikrede sig et stort forspring, men på de sidste 500 meter halede briterne ind på dem og endte med at vinde inden for de sidste 25 åretag, så de italienske favoritter måtte tage til takke med sølvmedaljerne, mens rumænerne vandt bronze.

Ved VM i 1993 vandt de sølv, hvorpå Di Capua stoppede som styrmand. Med Antonio Cirillo som ny styrmand sikrede Abbagnale-brødrene sig endnu en VM-sølvmedalje i 1994, inden Giuseppe Abbagnole tog en enkelt sæson i den italienske otter.

OL-medaljer 
 1984:  Guld i toer med styrmand
 1988:  Guld i toer med styrmand
 1992:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1980
Deltagere for Italien ved sommer-OL 1984
Deltagere for Italien ved sommer-OL 1988
Deltagere for Italien ved sommer-OL 1992
Olympiske mestre fra Italien
Olympiske sølvmedaljevindere fra Italien
Giuseppe Di Capua

Giuseppe Di Capua (født 15. marts 1958 i Salerno) er en italiensk tidligere roer og dobbelt olympisk guldvinder.

Di Capua var styrmand og sad i toer med styrmand sammen med brødrene Giuseppe og Carmine Abbagnale stort set gennem hele sin karriere. I første omgang var  Antonio Dell'aquila roer sammen med Giuseppe Abbagnale, da de blev nummer to ved U/23-VM i toer med styrmand i 1979. Denne besætning deltog ved OL 1980 i Moskva, hvor de efter tredjepladser i indledende heat og opsamlingsheatet kom i B-finalen, som de vandt og dermed blev samlet nummer syv. Fra 1981 var Dell'aquila udskiftet med Giuseppe Abbagnales lillebror, Carmine, og det blev begyndelsen til en særdeles succesfuld karriere for brødrene og Di Capua. De fulgte i første omgang med at blive U/23-verdensmestre i 1981 samt senior-verdensmestre samme år, hvilket de gentog i 1982, mens det blev til VM-bronze i 1983. Desuden var Di Capua styrmand i otteren, der ligeledes vandt VM-guld i 1982.

Toere med styrmand vandt sikkert guld ved OL 1984 i Los Angeles, idet de i finalen var over fem sekunder foran den rumænske båd på andenpladsen og næsten syv sekunder foran USA på tredjepladsen.

De tre italienere blev verdensmestre igen i 1985, nummer to ved VM i 1986 samt verdensmestre igen i 1987. 
Derfor var de favoritter ved OL 1988 i Seoul, og de levede op til forventningerne ved at vinde alle deres tre starter. I finalen vandt de næsten to sekunder foran Østtyskland, der blev nummer to, mens Storbritannien sikrede sig bronze.

Med de næste tre verdensmesterskaber nåede de tre italienere op på syv VM-titler. De var derfor favoritter til at vinde deres tredje OL-guld i 1992 i Barcelona, og de vandt da også planmæssigt deres indledende heat og semifinale. I finalen lagde de stærkt ud og sikrede sig et stort forspring, men på de sidste 500 meter halede briterne ind på dem og endte med at vinde inden for de sidste 25 åretag, så de italienske favoritter måtte tage til takke med sølvmedaljerne, mens rumænerne vandt bronze.

Ved VM i 1993 vandt de sølv, hvorpå Di Capua i båden som styrmand for at fortsætte i otteren et par sæsoner. Mange år senere tog han karrieren op igen, da han i 2013 var styrmand i en mixed firer med styrmand. Denne båd vandt VM-sølv samme år og -bronze det følgende år. Han var også med i en mixed firer med styrmand ved paralympiske lege 2016 i Rio de Janeiro. Hans sidste internationale konkurrence var et World Cup-løb i den miksede firer med styrmand i 2018, hvor han var fyldt 60 år.

OL-medaljer 
 1984:  Guld i toer med styrmand
 1988:  Guld i toer med styrmand
 1992:  Sølv i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1980
Deltagere for Italien ved sommer-OL 1984
Deltagere for Italien ved sommer-OL 1988
Deltagere for Italien ved sommer-OL 1992
Deltagere for Italien ved sommer-PL 2016
Olympiske mestre fra Italien
Olympiske sølvmedaljevindere fra Italien
Selektiv mutisme

Selektiv mutisme er en tilstand, hvor den ramte har normal talefærdighed i mange (ofte de fleste) situationer, men er stum i visse sociale situationer. Selektiv mutisme opstår i barndommen, oftest i 3-6 års alderen. Mellem 0,7 og 0,8% af alle danske børn i førskole- og skolealderen lider af tilstanden. En del tilfælde går mere eller mindre over af sig selv med alderen, mens andre lider af tilstanden hele livet.

Den svenske klimaaktivist Greta Thunberg lider af selektiv mutisme.

Se også
Aspergers syndrom
Autisme
Mutisme
Social angst

Noter 

Psykologi
Fobier
Boldklubben af 1910

Boldklubben af 1910 var en dansk fodboldklub hjemmehørende i Rønne på Bornholm.

Historie 
Klubben blev grundlagt i 1910, og bestod mestendels af de mennesker der gerne ville spille fodbold, men som ikke havde fundet sig til rette i nogle af byens andre fodboldklubber. Klubbens aktiviteter stoppede dog fra 1915-1921 da spillere og ledere var indkaldt til sikringsstyrkerne.

I 1923 ansøgte klubben om at flytte træningsbanen til Galløkken, grundet udgravninger på deres hidtidige bane. Først i 1925 fik klubben et klubhus -et klubshus der lå tæt på Rønne Boldklubs, mens de under den tyske besættelse flyttede klubhuset ned til Torneværksvej, hvor der var påtænkt at bygge et stadion. I 1947 påbegyndte klubberne i Rønne snak om at slå sig sammen, men først ni år senere lykkedes det to af klubberne af blive enige, da B1910 og Rønne BK slog sig sammen, og dannede Rønne IK den 17. juni 1956.

Referencer 

Etableret i 1910
Fodboldklubber under DBU Bornhom
Idrætsforeninger i Danmark
Rønne
Ophørt i 1956
Jørn Jeppesen (musiker)

Jørn "Ørn" Jeppesen (født 1967) manager og rytmeguitarist og korsanger i Kim Larsen & Kjukken, siden 2001. Efter Kim Larsens død er han direktør i Kim Larsen ApS.

Jørn Jeppesen udgav den 30. august 2019 sit debutalbum: "Odense Banegård".

Kilder og henvisninger

Guitarister fra Danmark